Monsanto

**Monsanto Company** on rahvusvaheline agrokeemiale spetsialiseerunud biotehnoloogiaettevõte. 

Monsanto on maailma suurim herbitsiidi glüfosaadi tootja. Monsanto on ka maailma juhtivaid geenmuundatud seemnete tootjaid. Märtsis 2005 omandas Monsanto Seminise, saades sellega maailma suurimaks tavaseemeid turustavaks firmaks. Monsantol on üle maailma ligi 21 000 töötajat. Ettevõtte 2011. aasta käive oli 11,822 miljardit dollarit.
Ettevõtte asutas 1901. aastal John Francis Queeny.

Ettevõtte oli esimene, kes alustas LEDide masstootmist (1968).

## Tooted
Monsanto on tootnud muu hulgas insektitsiidi DDT-d ja PCB-d. 

Monsanto koos Dow Chemicaliga tootis USA Kaitseministeeriumi tarvis keemiarelvana kasutatavat Agent Orange'i.

### POSILAC
1994. aastal tõi ettevõte turule POSILAC-i veise (*bovine*)somatotropiini ehk bST (Eestis 2000. a seisuga keelatud ainete nimekirjas), mille eesmärk on suurendada piimatoodangut ja kiirendada kasvu. Hiljem müüs ettevõte toote Eli Lilly and Companyle. 
## L-DOPA (Monsanto)

Monsanto toodab ka levodopat. 2001. aastal sai Monsantos töötav William Standish Knowles Nobeli keemiaauhinna L-DOPA tööndusliku sünteesimise eest.

### Kaubamärk Roundup
1973. aastal hakkas Monsanto glüfosaati sisaldavad mitteselektiivseid herbitsiide turustama Roundupi nime all.

### Seemned ja kaubamärgid
Monsanto müüb agrotehnikaga tegelevatele ettevõtetele ja põllumeestele laias valikus sojaoa, puuvilla, nisu, maisi, rapsi ja suhkruroo jpt põllukultuuride seemneid, muu hulgas kaubamärkide Asgrow, Dekalb, Deltapine, Fontanelle, Gold Contry Seed, Channel, Hubner Seed, Jung Seed Genetics, Kruger, Lewis Hybrids, Rea Hybrids, Specialty, Stewart ja WestBred all. 

Alates 1996. aastast toodab Monsanto geneetiliselt muundatud seemneid. Seemnete eripäraks on resistentsus glüfosaati sisaldavate herbitsiidide suhtes. Nii on võimalik põllul hävitada kõik umbrohulised. Monsanto toodetavate geneetiliselt muundatud Roundupi suhtes resistentsete taimesortide kaubamärk on Roundup Ready.

Geenid, mis taime Roundupi suhtes resistentseks teevad, on Monsanto poolt patenteeritud.

## Poliitilised saavutused ja lobitöö
### Ameerika Ühendriigid
Arvatakse, et suuresti tänu Monsanto lobitööle Ameerika Ühendriikide Kongressis ja USA Põllumajandusministeeriumis on õnnestunud kehtestada mitmed regulatsioonid, mille tulemusel kiireneb geneetiliselt muundatud toodete tootmine ja müük. Monsanto tippjuhtidel on pikaajalised head suhted mitme USA valitsusasutuse ja muudes asutustes või organisatsioonides vastutaval ametikohal töötavate isikutega.. Monsanto tutvustab oma tooteid kõikjal maailmas ning nende lobi- ja müügitöö on edukad. 

## Mujal maailmas
### Euroopa
Jaanuaris 2011 teatas John Vidal (The Guardian) WikiLeaksi dokumendist, mis avab pisut Ameerika Ühendriikide diplomaatide, Hispaania ametkondade ning rahvusvaheliselt tunnustatud ettevõtte Monsanto igapäevatööga seotut. Dokumendis räägitakse igakülgsest ja kiireloomulisest abist seoses MON810-maisi kasvatamisega.

### Suhted keskkonnaorganisatsioonidega
Agressiivse lobitöö tegijana ning keskkonnale ohtlike kemikaalide, veise kasvuhormooni ja geneetiliselt muundatud seemnete tootjana on Monsanto pälvinud keskkonnaaktivistide ja -organisatsioonide kõrgendatud tähelepanu. Ettevõttele on antud halvustav hüüdnimi Mutanto.

## Vaata ka
*Agent Orange
*Roundup
*geneetiliselt muundatud organism
*geneetiliselt muundatud toit

## Viited

## Välislingid
*EV Põllumajandusministri määrus nr 37,14.12.1999, *Eriluba nõudvate taimekaitsevahendite nomenklatuuri ning sisse- ja väljaveo korra kinnitamine*, Eriluba nõudvate taimekaitsevahendite nomenklatuuri ning sisse- ja väljaveo korra kinnitamine
* Ettevõtte koduleht
* Erkki Mäeorg: "Kas võim toidu üle muutub massihävitusrelvaks?" Maaleht, 19. august 2009, nr 34 (1141), lk 17
* "Maailm nagu Monsanto tahab (dokumentaalfilm)" Forte.ee, 10. mai 2009
* "Monsanto ja Pioneer võitlevad seemneturu pärast" GMO-vaba Eesti
* "Monsanto kaebas Saksa Valitsuse GMO keelu kohtusse" Reuters (vahendab GMO-vaba Eesti), 22. aprill 2009
* Kriitiline video Montesanto tegevusest seageenide patenteerimisel
*Arjun Walia, "Scientists Discover Bt Toxins Found In Monsanto Crops Damage Red Blood Cells", May 11, 2013, "Scientists Discover Bt Toxins Found In Monsanto Crops Damage Red Blood Cells"
* EFSA Panel on Genetically Modified Organisms (GMO), Scientific Opinion on an application from Pioneer Hi-Bred International and Dow AgroSciences LLC (EFSA-GMO-NL-2005-23) for placing on the market of genetically modified maize 59122 for food and feed uses, import, processing and cultivation under Regulation (EC) No 1829/2003 European Food Safety Authority (EFSA)], EFSA Journal 2013;11(3):3135 [103 pp.]. doi:10.2903/j.efsa.2013.3135 Veebiversioon (vaadatud 26.08.2013) 
* SmartStax maize ‘to be approved for growth in October’ in EU, August 13, 2013 13:08 veebiversioon (vaadatud 26.08.2013) 
* The Monsanto Sponsored Ebola Vaccine Will Kill More People Than the Ebola Itself, veebiversioon (vaadatud 12.08.2014) (*inglise keeles*)
* Genuity Roundup Ready 2 Yield Soybeans, veebiversioon (vaadatud 06.10.2014)(*inglise keeles*)
* IARC's Report on Glyphosate